MLDataScientist/Wikipedia-uzbek-2024-05-01 huggingface dataset:
Ilyos Qurbonov

Ilyos Qurbonov (; 1979-yil 17-mart, Toshkent viloyati) — Oʻzbekistonlik futbolchi, hujumchi pozitsiyadia oʻynagan.

Futbolchilik faoliyati

Klub faoliyati 
Ilyos Angren futbol maktabida dastlabki bilimlarni olgan. Professional faoliyatini 1999-yil Angrenning „Semurgʻ“ jamoasi tarkibida boshlagan. 2000-yilgi mavsumda Oʻzbekiston oliy ligasida debyut qilgan. Angren jamoasi tarkibida ikki yarim mavsumdan ziyod vaqt davomida oʻynadi va 2001-yil ikkinchi davrada Buxoroning „Buxoro“ klubi tarkibida oʻtgan. Buxoro klubi tarkibida 72 oʻyinda ishtirok etdi va 19 ta gol muallifiga aylandi. 2004-yilgi mavsumda Qarshining „Nasaf“ jamoasi bilan shartnoma imzolagan. Qarshi jamoasi tarkibida 4 mavsum davomida oʻynadi va 82 oʻyinda 16 gol muallifiga aylandi. Bu vaqt davomida „Nasaf“ jamoasi bilan birgalikda 2005 va 2006-yilgi mavsumlarda bronza medal sohibi boʻlgan.

2008-yilgi mavsumda Qarshi jamoasini tark etgan va Samarqandning „Dinamo“ jamoasi tarkibida boshlagan. Mavsum davomida 26 ta oʻyinda ishtirok etib 11 ta gol muallifi boʻlgan va bu eng yaxshi mavsumlaridan biriga aylanagan. Samarqand klubidagi bir yillik faoliyatidan soʻng Bekobodning „Metallurg“ jamoasi tarkibiga oʻtgan. Bekobodning klubida toʻrt mavsum davomida oʻynagan, ammo avvalgi darajasiga qayta olmagan. 2013-yilgi mavsum avvalida Jizzaxning „Soʻgʻdiyona“ klubi bilan shartnoma imzolagan va ikki mavsum davomida oʻynagan. 2014-yilgi mavsum yakunida 9 ta oʻyinda 3 ta gol muallifiga aylandi va butsalarini „mixga ildi“.

Terma jamoadagi faoliyati 
Oʻzbekiston terma jamoasi tarkibida bir bor 2009-yil 1-fevral Ozarbayjon terma jamoasiga qarshi oʻyinda maydongga tushgan va oʻyin 1-1 hisobida yakunlangan, Oʻyinda Oʻzbekiston terma jamoasi tarkibidagi yagona golni Ilyos Qurbonov kiritgan.

Futboldan keyingi faoliyati 
2015-yildan futbolchi sifatida faoliyatini yakunlagan Ilyos, sobiq jamoasi Bekobodning „Metallurg“ klubiga yoshlar jamoasi murabbiyi sifatida qaytgan. Keyinchalik „Metallurg“ jamoasida turli lavozimlarda faoliyat olib bordi va 2023-yildan bosh murabbiy yordamchisi vazifasida ishlamoqda.

Yutuqlar 

 Oʻzbekiston Superligasi uchinchi oʻrin sohibi: 2005, 2006

Manbalar

Havolalar 

 Ilyos Qurbonov Transfermarkt saytida
 
 Ilyos Qurbonov OʻzPFL saytida
 
 

1979-yilda tugʻilganlar
Yashayotgan insonlar
Oʻzbekistonlik erkak futbolchilari
Futboldagi erkak hujumchilar
Angren klubi futbolchilari
Buxoro klubi futbolchilari
Nasaf klubi futbolchilari
Dinamo Samarqand futbolchilari
Metallurg Bekobod klubi futbolchilari
Soʻgʻdiyona Jizzax futbolchilari
Oʻzbekiston Superligasi futbolchilari
Oʻzbekiston Pro ligasi futbolchilari
O‘zbekiston milliy terma jamoasi futbolchilari
Sablukovo (Xarovsk tumani, Vologda)

Sablukovo ()  — Rossiya Federatsiyasining Vologda viloyati Xarovsk tumanida joylashgan qishloq.

Sablukovo — Vologda viloyati Xarovsk tumanidagi qishloq.

Maʼmuriy-hududiy boʻlinish nuqtai nazaridan Razinskiy qishloq posyolkasi — kengashi tarkibiga kiradi.

Xarovsk viloyat markaziga avtomobil yoʻli bilan masofa 37 km, Gori munitsipaliteti markaziga esa 2 km.

2002-yilgi aholini roʻyxatga olish maʼlumotlariga koʻra, aholi soni 3 nafar.

Aholisi 
Aholisi — 0 kishi (2010).

Manbalar
Savinskaya (Xarovsk tumani, Vologda)

Savinskaya ()  — Rossiya Federatsiyasining Vologda viloyati Xarovsk tumanida joylashgan qishloq.

Maʼmuriy-hududiy boʻlinish nuqtai nazaridan Mixaylovskiy qishloq posyolkasi — kengashi tarkibiga kiradi.

Xarovsk viloyat markaziga avtomobil yoʻli bilan masofa 19,5 km, Mixaylovskiy munitsipal tuzilmasi markaziga — 2,5 km. Eng yaqin aholi punktlari — Mixaylovskoye, Muryginskaya, Lavrovskaya, Stenixa, Anisimovskaya.

Aholisi 
Aholisi — 0 kishi (2010).

Manbalar
Samatovo (Xarovsk tumani, Vologda)

Samatovo ()  — Rossiya Federatsiyasining Vologda viloyati Xarovsk tumanida tugatilgan qishloq.
 Maʼmuriy-hududiy boʻlinish nuqtai nazaridan - Mixaylovskiy qishloq kengashi tarkibiga kiruvchi Mixaylovskoye qishloq aholi punktining bir qismi edi.

Aholisi 
Aholisi — 0 kishi (2010).

Manbalar
Jibal

Jibāl (), shuningdek, al-Jabal (), arablar tomonidan Gʻarbiy Eronda Umaviylar va Abbosiylar xalifaliklari davrida mavjud boʻlgan mintaqa va viloyatga berilgan nom.

Bu nom „togʻlar“ degan maʼnoni anglatib, jabal („togʻ, tepalik“) soʻzining koʻpligi boʻlib, mintaqaning Zagrosdagi togʻli tabiatini ifodalagan. 12—14-asrlar oraligʻida Jibal nomi asta-sekin unutilib, Mesopotamiyadagi Arab Iroqidan farqlash uchun Iroq Ajami („Fors Iroqi“) atamasi ishlatila boshlagan. Mintaqa hech qachon aniq belgilangan chegaralarga ega boʻlmagan. Shunday boʻlsa-da, sharqda Maranjob choʻli, janubda Fors va Xuziston, janubi-gʻarb va gʻarbda Iroq, shimoli-gʻarbda Ozarbayjon, shimolda Elburs togʻlari bilan chegaralanib, hududi jihatidan qadimgi Midiya mamlakati bilan taxminan mos kelgan.

Abbosiylar xalifaligi davrida Jibal markazi Ray boʻlgan alohida viloyat sifatida tashkil qilinib, u 10-asr boshlarida Abbosiylar nazoratini yoʻqotmaguncha faoliyat yuritgan. Biroq, 9-asrning koʻp qismida bu hudud avtonom mahalliy sulola Dulafiylar tomonidan boshqarilgan. 10-asr oxiri va 11-asr boshlarida Jibalning katta qismi Buvayhiy amirliklaridan biriga aylangan, janubi esa Kakuyiylar qoʻliga oʻtgan.

Jibaldagi soʻzlashuv tili arab manbalarida Fahla yoki Bahla nomi bilan maʼlum boʻlgan pahlaviy tili boʻlgan. Pahlaviy so‘zma-so‘z Parfiya maʼnosini bildirsa-da, bu nom „qahramon, qari, qadimiy“ degan maʼnoni anglatgan. „Pahlaviy“ shimoli-gʻarbiy Eron tillari va dialektlari guruhining umumiy nomi boʻlib, ular bugungi kunda ham mavjud. Masalan, tolish, janubiy tati yoki ozariy variantlari shular jumlasidan.

Manbalar

Adabiyotlar 
 
 
 
 
 

 
Eronning tarixiy mintaqalari
Eron tarixiy geografiyasi
Samsonixa (Xarovsk tumani, Vologda)

Samsonixa ()  — Rossiya Federatsiyasining Vologda viloyati Xarovsk tumanida joylashgan qishloq.

Maʼmuriy-hududiy boʻlinish nuqtai nazaridan Xarovskiy qishloq posyolkasining bir qismi — Xarovskiy qishloq kengashi tarkibiga kiradi.

Xarovsk viloyati markaziga avtomobil yoʻli bilan masofa 6,5 ​​km.Asosan aholi yoz oylarida ushbu qishloqda yashaydi. Yozda u 10 dan ortiq kishini qabul qiladi.

2002 — yil aholini roʻyxatga olish maʼlumotlariga koʻra, aholi soni 1 kishi.

Aholisi 
Aholisi — 0 kishi (2010).

Manbalar
Barra binti Samval

Barra binti Samval (, ; ) Islom paygʻambari Muhammadning rafiqasi Safiya binti Huyayning onasi boʻlib, Muhammad bilan aloqada boʻlgan arab yahudiy qabilasi aʼzolaridan biri edi.

Biografiyasi 
Barra binti Samval Banu Horis qabilasidan boʻlgan taniqli jangchi shoir Samval ibn Adiyaning qizi boʻlgan. Uning Rifoa ibn Samval ismli ukasi boʻlib, milodiy 565-yilda vafot etgan, bu vaqtda Barra binti Samval kamida 45 yoshda boʻlib, qizi Safiya binti Huyayni dunyoga keltirgan. Shu sababli Barra binti Samval va Rifoa ibn Samvalning ismlari bir-biri bilan oʻzaro bogʻliq boʻlsa-da, ular aka-singil boʻlmasligi ham mumkin. Boshqa bir taxminlarga koʻra, Banu Qurayza qabilasi vakillaridan biri milodiy 622-623-yillarda Muhammadga qarshi janglarda ishtirok etgan taniqli Samval ibn Zayd ham Barra binti Samvalga qarindosh boʻlishi mumkin. Shuningdek, uning Azzol ibn Samval, Qurayza qabilasi boshligʻi Kaʼb ibn Asad bilan qarindosh boʻlishi mumkinligi aytiladi.

Barra binti Samval oʻz davrining eng yirik yahudiy qabilalaridan biri boʻlgan Banu Nodir qabilasi boshligʻi Huyay ibn Axtabga turmushga chiqqan. Keyinchalik Madinada yashab, Banu Qurayza qabilasiga oʻtgan. Barra va Huyayning kamida uch nafar farzandlari, bir oʻgʻli, Safiya ismli qizi va yana bir qizi boʻlgan. Milodiy 625-yilda Banu Nodir qabilasi Madinadan quvilganida, Barra oilasi bilan Haybarga joylashgan.

Barra binti Samval Haybarda katta mavqega ega boʻlgan, u yerda eri Huyay ibn Axtab rahbar sifatida tan olingan. Muhammad bilan toʻqnashuv davomida uning qarindoshlari Sallom ibn Abu al-Huqayq va Usayr ibn Zarimlarning oʻldirilgan. Milodiy 627-yilning may oyida Xandaq jangida qatnashgani uchun eri va oʻglining, shuningdek, qurayzalik boshqa yana koʻplab erkak qon qarindoshlarining boshi kesilgan, ammo uning akasi Rifoa musulmon ayoldan panoh topgani uchun tirik qolgan.

Barra binti Samvalning qizi Safiya dastlab Banu Nodirlar yetakchisi Sallam ibn Mishkamga turmushga chiqqan edi. Keyinchalik milodiy 628-yilgi Haybar jangi voqealaridan keyin oʻldirilgan Kenana ibn al-Robiy ibn Abu al-Huqayq bilan oila qurgan. Safiya Kenana oilasining boshqa ayollari qatori asirga olingan, ammo uning urush asirligi maqomi Islom paygʻambari Muhammadga turmushga chiqishi bilan tugagan. Shunday qilib, Barra binti Samval Muhammadning qaynonasi sifatida tanilgan. Biroq 628-yildan keyin uning taqdiri qanday kechganligi bilan bogʻliq maʼlumotlar mavjud emas.

Manbalar 

Sahobalar ajdodlari
Stenbock uyi

Stenbock uyi () Tallinning Toompea tepaligida joylashgan taniqli neo-klassik uslubida qurilgan bino. U Estoniya hukumatining rasmiy qarorgohi hisoblanadi.

Tarixi 

Stenbock uyining tarixi 1780-yillarga borib taqaladi, oʻsha paytdagi Rossiya imperiyasining Estoniya gubernatorligi mahalliy maʼmuriyati tomonidan maʼmuriy maqsadlarni amalga oshirish uchun yangi binolar qurish rejasini ishga tushirgan. Dastlab, mazkur inshoot sud binosi sifatida foydalanishga moʻljallangan. Nufuzli mahalliy aristokrat va Hiumaadagi yirik mulk egasi graf Yakob Pontus Stenbock Tallin (Reval) oʻrtasidagi Toompea tepaligida yangi bino qurish tenderida gʻolib boʻlgan. Yangi uyning arxitektori Estoniyadagi jamoat binolarini saqlash uchun masʼul boʻlgan provinsiya meʼmori va mahalliy uylarning mashhur dizayneri Johann Caspar Mohr edi.

Binoning qurilishi 1787-yilda boshlangan. Rossiya davlatida davom etayotgan rus-turk urushi bilan bogʻliq xarajatlar natijasida bino uchun ajratilgan mablagʻlar miqdori kamaytirilgan. Natijada, viloyat Stenbockdan qarzdor boʻlib qolgan va qurilishi tugallanmagan bino uning mulkiga oʻtgan. Keyinchalik, u binodan Tallindagi qarorgohi sifatida foydalangan. Inshoot hanuzgacha Stenbockning xotirasi uchun Stenbock nomini oʻzida saqlab kelmoqda. 1828-yilda, Stenbockning oʻlimidan soʻng, bino 1899-yilgacha turli insonlar orasida qoʻldan-qoʻlga oʻtib, nihoyat gubernatorlik maʼmuriyatining mulkiga aylantirilgan va sud binosi sifatida foydalanila boshlangan.

Stenbock uyidan Estoniya mustaqilligining ilk yillarida (1918-1940) ham, Sovet istilosi davrida (1944-1991) ham sud binosi sifatida foydalanishda davom etilgan. 1970–1980-yillarda ikki sud zalining shiftlari va sud arxivi qulab tushgach ham, binoda taʼmirlash ishlari amalga oshirilmagan. 1991-yilda Estoniya mustaqilligi tiklanish davrida butun bino qulash xavfi ostida boʻlgan. 1996–2000-yillar davomida binoda toʻliq taʼmirlash ishlari olib borilgan. Yangi taʼmirlangan bino 2000-yilda qayta ochilgach, Estoniya milliy hukumatining rasmiy qarorgohiga aylantirilgan.

Arxitekturasi 
Binoning meʼmoriy uslubi neoklassitsizmning juda oddiy shaklidir. Old qismi oltita pilaster va Saaremaa dolomitidan yasalgan ikkita yarim pilaster va tishli fronton bilan bezatilgan. U nisbatan kamroq bezaklangan binolar bilan oʻralgan, yarim doira shaklidagi hovliga qaragan. Aynan shu jihati sababli binoning koʻcha tomoni juda oddiy xoʻjalik binolaridan ajralib turadi. Koʻchaga qaragan bino devorida Stalinist Sovet ishgʻol rejimi tomonidan oʻldirilgan Estoniya parlamenti va hukumati aʼzolarining ismlari yozilgan yodgorlik lavhasi mavjud. Binoning eng mashhur koʻrinishi (rasmi) uning orqa tomonidan olingan boʻlib, u Toompea tepaligining chetida joylashgan holatda tasvirlangan. Bu tasvirda Dorik ustunlari ustida koʻtarilgan katta balkonga asosiy eʼtibor qaratiladi. Umuman olganda, binoning tashqi koʻrinishi hali ham biroz boʻlsa-da, asl binonining holatini oʻzida aks ettiradi. Sovet istilosi davrida inshootning ichki qismi jiddiy shikastlangan va hozirda uning katta qismi rekonstruksiya qilingan.

Manbalar

Havolalar 

 

Tallindagi qadimiy binolar
Kesklin (Tallin)
Estoniyadagi hukumat binolari
Samilixa (Xarovsk tumani, Vologda)

Samilixa ()  — Rossiya Federatsiyasining Vologda viloyati Xarovsk tumanida joylashgan qishloq.
U maʼmuriy-hududiy boʻlinish nuqtai nazaridan Kubinskiy qishloq posyolkasining bir qismi edi — Kubinskiy qishloq kengashi tarkibida boʻlgan.
Xarovsk viloyat markaziga avtomobil yoʻli bilan masofa 34 km, Sorojin munitsipaliteti markaziga toʻgʻri chiziq boʻylab 19 km. Eng yaqin aholi punktlari — Ershixa, Kolibanixa, Gora, Fedorovskoye.

Aholisi 
Aholisi — 0 kishi (2010).

Manbalar
Sekirino (Xarovsk tumani, Vologda)

Sekirino ()  — Rossiya Federatsiyasining Vologda viloyati Xarovsk tumanida joylashgan qishloq.Maʼmuriy-hududiy boʻlinish nuqtai nazaridan Razinskiy qishloq posyolkasi — kengashi tarkibiga kiradi.
Xarovsk viloyat markaziga avtomobil yoʻli bilan masofa 36 km, Gori munitsipaliteti markazigacha 1 km.

2002 yildagi aholini roʻyxatga olish maʼlumotlariga koʻra, doimiy aholi yoʻq edi.

Aholisi 
Aholisi — 0 kishi (2010).

Manbalar
Helena Syrkus

Helena Syrkus (1900-yil 14-may – 1982-yil 19-noyabr) polshalik meʼmor, shaharsozlik muhandisi va oʻqituvchi.

U Varshavada Helena Eliasberg ism-sharfi bilan tugʻilgan va 1918-yildan 1923-yilgacha Varshava Texnik Akademiyasida arxitektura boʻyicha tahsil olgan. 1922-yilda Helena familiyasini Niemirovskaga oʻzgartirgan. U Varshava universitetida Roman Kramstik bilan rasm chizish va falsafa fanlarini oʻrgangan. Helena avangard Praesens guruhining hammuassisi boʻlgan. U, shuningdek, Xalqaro Architecture Congrès dʼArchitecture Congrès (CIAM) aʼzosi boʻlib, 1945-yildan 1954-yilgacha rais oʻrinbosari lavozimida ishlagan. 1950-yilda u Polsha texnik akademiyasida arxitektura boʻyicha maʼruza qila boshlagan. 1945 yil may oyida u Varshavaga qaytib kelgan

Helena Afina Xartiyasining muharriri hisoblanadi.

U 1925-yilda  bilan oila quradi.

1930-yillarda Syrkus va uning eri ishchilar uchun Na Rakovcu uyi loyihasini ishlab chiqadilar. Ikkinchi jahon urushidan keyin Helena Varshava shahrini qayta qurish rejalari ustida ishlagan. U turmush oʻrtogʻi bilan 1948-1952-yillarda Varshavadagi 10 000 kishi istiqomat qilgan Na Kole hududida faoliyat yuritgan.

Helen Syrkus 1944-yilda Polsha ishchilar partiyasi, 1948-yilda esa Polsha Birlashgan ishchilar partiyasi aʼzosi boʻlgan.

1948-yil 28-yanvardagi muhandis darajasi toʻgʻrisidagi qonun asosida Helena Syrkus 1948-yilda meʼmor-muhandis unvonini olgan (Arxitektura fakulteti Kengashi va Varshava Texnologiya Universiteti Senati tomonidan berilgan).

Syrkus Ku idei osiedla społecznego („Ijtimoiy mulk gʻoyasi tomon“) (1976) va Społeczne cele urbanizacji („Shahar rejalashtirishning ijtimoiy maqsadlari“) (1984) nomli kitoblar muallifidir.

Helena Syrkus Varshavada 82 yoshida, 19-noyabr 1982-yilda vafot etgan.

Mukofotlari 
 Polsha Xalq Respublikasining 30 yilligi medali (1974)
 Polsha Xalq Respublikasining 10 yilligi medali (19-yanvar 1955)
 Złota SARP nishoni (1955)

Xotirasi 
Helena Syrkus va uning turmush oʻrtogʻi Szymon Syrkus tomonidan yaratilgan yodgorliklar maketlari 2017-yilda Varshavadagi „Praga shon-shuhrat zali“ga oʻrnatilgan.

Manbalar 

1982-yilda vafot etganlar
1900-yilda tugʻilganlar
Polshalik shaharsozlik muhandislari
Varshava universiteti bitiruvchilari
Polsha Birlashgan Ishchi partiyasi aʼzolari
20-asrda polshalik ayollar
Polshalik ayol arxitektorlar
The Remains

The Remains — 2016-yilda suratga olingan AQSh dahshatli filmi. Uning ssenariysini Thomas Della Bella yozgan va ushbu filmga oʻzi rejissyorlik qilgan. Filmda beva qolgan John ismli ota rolini Todd Lowe ijro etgan. The Remains kitobida John xotini vafot etgandan soʻng oilasi bilan bir uyga koʻchib oʻtadi, ammo u uyda qoldirilgan buyumlar sehrlangan boʻlib chiqadi.

Syujeti 
1891-yilda bir oila yoʻqolgan qizini topish maqsadida, soat 3 da — soʻnggi sehrgarlik soati deb atalgan soatda xonim Addison ismli ruhoniyning uyiga tashrif buyuradi. Shaytonning taʼsiri tufayli, uydagi besh kishi ham oʻsha kechaning oʻzida vafot etadi.

Yaqindagina rafiqasi vafot etgan John bir asrdan koʻproq vaqt oldin sodir boʻlgan ushbu oʻlim haqida hech qanday maʼlumotga ega boʻlmasdan shu uyni sotib oladi. U bilan birga uning katta qizi Izzy va ikki kichik farzandi Viktoriya va Aiden ham koʻchib kelishadi.

Bir kuni ular bekinmachoq oʻynayotgan payt, chodirda suratlar, eski kamera, eski qoʻgʻirchoq va eski choʻntak soati bor sandiqga duch kelishadi. Viktoriya qoʻgʻirchoqni yaxshi koʻrib qoladi, chunki bu unga onasini eslatadi, Aiden esa eski kamerani yoqtirib qoladi.

Bir kuni kechasi, ertalab soat 3:00 da, qoʻgʻirchoq va kamera taʼsirida toʻliq sehrlanishga ulgurgan ikki qizaloq otalarini deyarli oʻlimga qadar kaltaklashdi. Izzy uyga kelganida, u oʻlim yoqasida yotgan otasini koʻradi; otasi unga „sandiqni yoqib yuborish“ ni aytadi. Izzy Johnning xonasiga boradi, narsalarni yigʻib, ularni orqa hovliga olib borib, yoqib yuboradi. Afsuski, juda kech edi. Xonim Addisonning sharpasi Johnni oʻldiradi. Izzy va bolalar (endi xonim Addisonning sehridan ozod qilingan edi) uyga qaytib, 911 raqamiga qoʻngʻiroq qilishadi. Oʻsha vaqt qoʻngʻiroq oʻchiriladi va chiroqlar oʻchadi. Xonim Addison yana paydo boʻladi; Izzy, Viktoriya va Aidenni oʻldirishga harakat qiladi

Uy Claire ismli ayol tomonidan boshqa oilaga sotiladi, ular oʻz vaqtida, 3:00 da kelishganini taʼkidlaydi va film shu bilan yakun topadi.

Rollarda 

 Todd Lowe John rolida
 Brooke Butler Izzy rolida
 Hannah Nordberg Viktoriya rolida
 Aiden rolida Dash Williams
 Ashley Crow Claire rolida
 Tommy rolida Samuel Larsen
 Maria Olsen xonim Addison rolida

Tanqidiy javob 
The Remains asosan salbiy fikrlar oldi. Rotten Tomatoesda film 9% reytingga ega.

Manbalar

Havolalar 

 
 
 
 
2016-yil filmlari
AQSh filmlari
Dahshatli filmlar
Oʻnta negr bolasi (televizion serial)

Oʻnta negr bolasi — 2015-yilda efirga namoyish etilgan detektiv televizion serial. Uch qismdan iborat boʻlgan bu serial ingliz yozuvchisi Agatha Christiening 1939-yilda yozilgan „Oʻnta negr bolasi“ nomli romaniga asoslangan. Bu televizion serial Sarah Phelps tomonidan qayta ishlangan va Craig Viveiros tomonidan suratga olingan. Filmda bir-biriga aloqasi boʻlmagan bir guruh begona kishilarning orolga taklif etilishi va oʻtmishdagi jinoyatlari sababli oʻldirilishi kuzatiladi. Ushbu film 6 milliondan ortiq tomoshabinga taqdim etilgan va film tanqidchilari tomonidan yuqori baholangan.

Syujeti 
1939-yil avgust oyining oxirgi issiq kunlarida sakkizta bir-biriga begona boʻlgan kishi „Oven va uning xotini“ tomonidan Angliyaning Devon shahri sohilidan uzoqroqda joylashgan kichik orolga taklif etiladi. Mehmonlar oroldagi uyda er-xotin xizmatkorlar Tomas va Ethel Rogerslar bilan uy egasi boʻlmagan payti birga yashashadi.

Kechki ovqat paytida ular markazdagi oʻnta kichkina abstrakt haykallarni koʻrishadi. Keyinchalik, Tomas Rogeers gramafonni yoqqanida undagi ovoz barcha mehmonlarni qotillikda ayblaydi. Bundan koʻp oʻtmay, mehmonlarning biri zaharlanishdan vafot etadi, keyin ikkinchisi va uchinchilari ham. Har birining oʻldirilishi bilan bir vaqtda oʻz markazidan bir haykal olib tashlanadi. Qotil kimligi noaniq va qolgan odamlar vaqt ketmasdan oldin qotilning kimligini topishlari kerak boʻladi lekin topishning iloji boʻlmaydi. Shunday qilib, hammasi oʻldirilgandan keyin orolda hech kim qolmaydi.

Manbalar

Havolalar 

 
 Oʻnta negr bolasi seriali BBC Onlineda
 Oʻnta negr bolasi seriali Rotten Tomatoesda

Angliyada suratga olingan filmlar
Detektiv filmlar
Mubin Ergashev

Mubin Asrorovich Ergashev (; 1973-yil 6-oktyabr) — tojikistonlik sobiq professional futbolchi, hozirda „Lokomotiv-Pomir“ va Tojikiston U-19 terma jamoasi bosh murabbiyi.

Faoliyati

Murabbiylik faoliyati 
2014-yil 13-yanvarda Ergashev „Istiqlol“ klubiga bosh murabbiy etib tayinlangan. 2015-yilning iyul oyida Muhsin Muhammadiyev isteʼfoga chiqarilgach, Ergashev Tojikiston terma jamoasida ham murabbiylik lavozimini egallagan.

2015-yilning dekabr oyida Ergashev UEFA Pro murabbiylik litsenziyasini olgan. Tojikistonda futbol boʻyicha 2018-yilgi Jahon chempionati saralash bosqichidagi omadsizlikdan soʻng Ergashev va uning xodimlari oʻz vazifalaridan ozod etilgan.

2016-yilning 10-iyulida „Istiqlol“ jamoasi barcha murabbiylar shtabi, jumladan, bosh murabbiy Ergashevni ham ishdan boʻshatgan.

2017-yil 9-iyun kuni Vitaliy Levchenko „Krilya Sovetov“ murabbiylar shtabiga qoʻshilganidan soʻng, „Barkchi“ jamoasining Ergashevni murabbiyi etib tayinlangan. 2021-yil 13-aprelda „Istiqlol“ jamoasi Ergashevni OChL guruh oʻyinlariga vaqtinchalik bosh murabbiy sifatida eʼlon qilgan, chunki murabbiy Vitaliy Levchenkoda talab qilinadigan murabbiylik litsenziyasi yoʻq edi.

8-noyabr kuni Ergashev Qozogʻiston terma jamoasi qarshi oʻyinda Tojikiston terma jamoasini vaqtincha bosh murabbiy etib tayinladi.

Murabbiylik statistikasi

Yutuqlar

Murabbiy 

 Istiqlol

 Tojikiston ligasi (2): 2014, 2015
 Tojikiston kubogi (2): 2014, 2015
 Tojikiston Superkubogi (3): 2014, 2015, 2016

Manbalar

Havolalar 

1973-yilda tugʻilganlar
Yashayotgan insonlar
Tojikistonlik erkak futbolchilar
SSSR erkak futbolchilari
Erkak futbol yarim himoyachilari
Tojikiston milliy futbol terma jamoasi murabbiylari
Tojikiston murabbiylari
Regar-TadAZ klubi futbolchilari
Ostona xalqaro moliya markazi

Ostona xalqaro moliya markazi (; AIFC) — 2018-yil 5-iyulda rasman ishga tushirilgan Qozogʻistonning Ostona shahridagi moliyaviy markazdir.

2015-yil 20-may kuni Qozogʻiston Respublikasi Prezidenti Nursulton Nazarboyev beshta institutsional islohotni amalga oshirish boʻyicha „100 aniq qadam“ Millat rejasini eʼlon qildi, bu esa 2050-yilga qadar mamlakatning rivojlangan 30 ta rivojlangan davlat qatoriga kirish intilishlariga erishish uchun zarur boʻlgan kuchli milliy platformani taʼminlashga qaratilgan. Millat rejasi doirasida EXPO-2017 xalqaro ixtisoslashtirilgan koʻrgazmasi infratuzilmasi negizida maxsus huquqiy maqomga ega AIFC tashkil etildi.

2015-yil 7-dekabrda tasdiqlangan „Ostona xalqaro moliya markazi toʻgʻrisida“gi Konstitutsiyaviy nizom AIFC faoliyati uchun huquqiy asos hamda uning ishtirokchilari uchun qulay shart-sharoitlarni taʼminlaydi.

Ostona xalqaro moliya markazi moliyaviy resurslarni jalb qilishda asosiy rollardan birini oʻynaydi. Markaziy Osiyo, Kavkaz, Yevroosiyo iqtisodiy ittifoqi (YEOI), Yaqin Sharq, Gʻarbiy Xitoy, Mongoliya va Yevropa mamlakatlari uchun moliyaviy markaz sifatida joylashgan.

2022-yil holatiga koʻra, AIFC bilan ishlaydigan korxonalar soni 35 dan ortiq mamlakatdan 1046 ta kompaniyaga koʻpaydi. Bu kompaniyalar qatoriga Xitoy qurilish banki, Xitoy taraqqiyot banki va CICC (Hon Kong) va Wood & Co (Chexiya) kabi eng yirik investitsiya banklari kabi moliyaviy institutlar kiradi. AIFC raisining soʻzlariga koʻra, 2020-yil oxirigacha ularning soni 500 taga yetishi kutilmoqda.

2020-yil iyun oyida AIFC bilan hamkorlik qiluvchi kompaniyalar soni 500 taga yetdi. Kompaniyalar 35 ta davlatdan. 2020-yilning birinchi yarmida AIFC 122 ta yangi kompaniyani roʻyxatdan oʻtkazdi, ulardan 70 tasi COVID-19 pandemiyasi tufayli roʻyxatga olingan.

Manbalar

Havolalar 
 https://aifc.kz/
 http://aifc.edu.kz/
Qozogʻiston iqtisodiyoti
Qozogʻiston moliyaviy xizmatlar kompaniyalari
Ostona shirkatlari
Li Auto L6

Li Auto L6 — Xitoyning avtomobilsozlik kompaniyalaridan biri boʻlgan Li Auto tomonidan ishlab chiqariluvchi oʻrta oʻlchamli krassover.

Yana qarang 

 Xitoy avtomobil ishlab chiqaruvchilari
 Shanxay Avtomobillar muzeyi
 Xitoy avtomobil sanoati

Manbalar 

Xitoy avtomobillari
Sarikoʻli tili

Sarikoʻli tili (shuningdek, sarikoʻli, selekur, sariqul, sariqul, sarikoʻli) — Xitoyning Shinjon viloyatidagi pomiriylar soʻzlashadigan janubi-sharqiy eroniy tillarining kichik guruhiga mansub til. Garchi u Tojikistonda soʻzlashuvchi, fors tilining lahjasi hisoblangan tegishli eron tilidan farq qilsa ham, Xitoyda rasmiy ravishda „tojik tili“ deb yuritiladi.

Manbalar 

Xitoy tillari
Sarikoʻli tili
Tahir (Beypazarı)

Tahir — Turkiyaning Ankara viloyatiga qarashli Beypazari tumanida joylashgan mahalla. 2022-yil maʼlumotlariga koʻra, mahalla aholisi 226 nafarni tashkil etgan.

Manbalar 

Beypazarı tumanidagi mahallalar
Koordinatalar Vikimaʼlumotlarda
Fasıl (Beypazarı)

Fasıl — Turkiyaning Ankara viloyatining Beypazari tumaniga qarashli mahalla. 2022-yilgi maʼlumotlarga koʻra aholisi 101 nafarni tashkil etadi.

Manbalar 

Beypazarı tumanidagi mahallalar
Koordinatalar Vikimaʼlumotlarda
Birlik (Kitob tumani)

— Oʻzbekistonning Qashqadaryo viloyati Kitob tumanidagi qishloq.

Manbalar